PMIndiaData/PMIndiaSum huggingface dataset:
ప్రధాన మంత్రి జమ్ము & కశ్మీర్ నుండి విచ్చేసిన యువతీ యువకులతోను, బాలలతోను భేటీ అయ్యారు

ప్రధాన మంత్రి శ్రీ నరేంద్ర మోదీ ఈ రోజు జమ్ము & కశ్మీర్ నుండి విచ్చేసిన 100 మందికి పైగా యువతీ యువకులతోను, బాలలతోను భేటీ అయ్యారు. వారంతా “వతన్ కో జానో” కార్యక్రమంలో భాగంగా ప్రస్తుతం భారతదేశంలోని వేరు వేరు ప్రాంతాలలో పర్యటిస్తున్నారు. జమ్ము & కశ్మీర్ లో మౌలిక సదుపాయాల అభివృద్ధిని గురించి, క్రీడా సదుపాయాలను గురించి, విద్య మరియు ఉపాధి అవకాశాలను గురించి, ఇంకా ప్రధాన మంత్రి రోజువారీ విధులను గురించి యువతీయువకులు, బాలలు ప్రధాన మంత్రి ని పలు ప్రశ్నలు అడిగారు. ప్రధాన మంత్రి వారితో సంభాషిస్తూ జమ్ము & కశ్మీర్ లో మౌలిక వసతులను మెరుగుపరిచేందుకు, అనుసంధానాన్ని మెరుగుపరిచేందుకు కేంద్ర ప్రభుత్వం చేస్తున్న కృషిని గురించి వారికి వివరించారు. క్రీడలన్నా, క్రీడాకారుల స్ఫూర్తి అన్నా ప్రజలలో ఎంతటి ప్రాముఖ్యం ఉందో ప్రధాన మంత్రి ఈ సందర్భంగా నొక్కిచెప్పారు. కఠోర పరిశ్రమ ఎన్నటికీ అలసటకు దారితీయదని, ఒక పనిని పూర్తి చేయడం సంతృప్తిని ఇస్తుందని, ఆ సంతృప్తి ఎటువంటి నిస్సత్తువ కన్నా కూడా మిన్నగా ఉంటుందని ప్రధాన మంత్రి అన్నారు. ప్రధాన మంత్రి కార్యాలయంలో సహాయ మంత్రి గా ఉన్న డాక్టర్ జితేంద్ర సింగ్ కూడా ఈ కార్యక్రమంలో పాల్గొన్నారు.
గృహ‌ సంబంధ శ్రామికుల భ‌ర్తీ అంశం లో స‌హ‌కారానికై భార‌త‌దేశాని కి మ‌రియు కువైత్ కు మ‌ధ్య అవ‌గాహ‌నపూర్వ‌క ఒప్పంద ప‌త్రాని కి ఆమోదం తెలిపిన మంత్రివ‌ర్గం

గృహ‌ సంబంధ శ్రామికుల భ‌ర్తీ అంశం లో భార‌త‌దేశాని కి మ‌రియు కువైత్ కు మ‌ధ్య స‌హ‌కారం కోసం అవ‌గాహ‌నపూర్వ‌క ఒప్పంద ప‌త్రం (ఎంఒయు)పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: గృహ‌ సంబంధ శ్రామికుల‌ వ్య‌వ‌హారాల లో స‌హ‌కారానికి గాను ఒక నిర్మాణాత్మ‌కమైన‌టువంటి ఫ్రేమ్ వ‌ర్క్ ను ఈ ఎంఒయు అందుబాటు లోకి తీసుకు వ‌స్తుంది. అంతేకాకుండా కువైత్ లో ప‌ని చేస్తున్న మ‌హిళా శ్రామికులు స‌హా భార‌తీయ గృహ‌ సంబంధ శ్రామికుల ప‌రిర‌క్ష‌ణ‌ కు ఉద్దేశించిన చ‌ర్య‌ల‌ ను బలోపేతం చేస్తుంది కూడా. ఈ ఎంఒయు తొలుత అయిదు సంవ‌త్స‌రాల కాలం పాటు చెల్లుబాటు అవుతుంది; ఆటోమేటిక్ రెన్యూవ‌ల్ నిబంధ‌న‌ ను దీనిలో పొందుప‌ర‌చ‌డ‌మైంది. అమ‌లు సంబంధిత వ్యూహం: ఈ ఎంఒయు లో భాగం గా, ఎంఒయు ను అమ‌లు ప‌ర‌చ‌డానికి తరువాత తీసుకోదగ్గ చ‌ర్య‌ల కై ఒక సంయుక్త సంఘాన్ని ఏర్పాటు చేస్తారు. ప్ర‌ధాన ప్ర‌భావం: ఉభ‌య దేశాల లో గృహ‌ సంబంధ శ్రామికుల‌ కు సంబంధించిన వ్య‌వ‌హారాల‌ లో ద్వైపాక్షిక స‌హ‌కారాన్ని ఈ ఎంఒయు పెంపొందిస్తుంది. ల‌బ్దిదారులు: కువైత్ లో సుమారు 3,00,000 మంది భార‌తీయ గృహ‌ సంబంధ శ్రామికులు ఉన్నారు. వీరి లో దాదాపు 90 వేల మంది మ‌హిళా శ్రామికులు కూడా ఉన్నారు.
ఇండియన్ ఇన్ఫర్మేషన్ సర్వీస్ లో కాడర్ రివ్యూ ప్రతిపాదనకు మంత్రిమండలి ఆమోదం

ఇండియన్ ఇన్ఫర్మేషన్ సర్వీస్ (ఐఐఎస్) గ్రూప్ ‘ఎ’ పునర్ నిర్మాణానికి మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ పునర్ నిర్మాణంలో భాగంగా అగ్ర స్థాయిలో రెండు పదవులను, హయ్యర్ అడ్మినిస్ట్రేటివ్ గ్రేడ్ లో 5 పదవులను, సీనియర్ అడ్మినిస్ట్రేటివ్ గ్రేడ్ స్థాయి లో 19 పదవులను జోడిస్తారు. ఇతర స్థాయిలలో ఇదే మాదిరిగా తగ్గింపులు కూడా చోటు చేసుకొంటాయి. ఐఐఎస్ కాడర్ లో ప్రస్తుతం నెలకొన్న స్తబ్ధత సమస్యను ఈ పునర్ నిర్మాణం పరిష్కరించగలుగుతుంది. అలాగే, ఐఐఎస్ అధికారులకు వృత్తిపరమైన అవకాశాలను మెరుగుపరచగలుగుతుంది కూడా. ప్రభుత్వంలోని కమ్యూనికేషన్, ప్రసార మాధ్యమాల విభాగాలు మరింత మెరుగుగా పని చేసేటందుకు ఈ కాడర్ రివ్యూ కసరత్తు బాట పరుస్తుంది. ప్రభుత్వం చేపడుతున్న ప్రజానుకూల విధానాలను మరింత ఎక్కువ మందికి చేర్చేటందుకు ప్రస్తుతం ప్రయత్నాలు కొనసాగుతున్న నేపథ్యంలోను, కొన్నేళ్ళుగా పుంఖానుపుంఖంగా అమలవుతున్న ప్రజానుకూల విధానాలకు సంబంధించిన సమాచారాన్ని బహుళవ్యాప్తం చేయవలసిన అవసరం ఉన్న తరుణంలోను ఈ కాడర్ రివ్యూ చోటు చేసుకోబోతోంది.
త్వరలో శ్రీ లంక లో ప్రధాన మంత్రి పర్యటన

ప్రధాన మంత్రి శ్రీ నరేంద్ర మోదీ 2017 మే 11 మరియు మే 12 తేదీలలో శ్రీ లంక లో పర్యటించనున్నారు. ప్రధాన మంత్రి తన ఫేస్ బుక్ అకౌంట్ లో ఈ కింది విధంగా తెలియజేశారు: ‘‘నేను ఈ రోజు, మే 11 వ తేదీ, మొదలుకొని రెండు రోజుల పాటు శ్రీ లంక లో ఉంటాను. ఇది రెండు సంవత్సరాల వ్యవధిలో నేను అక్కడ రెండవ సారి జరిపే ద్వైపాక్షిక పర్యటన. మన మధ్య నెలకొన్న బలమైన సంబంధాలకు ఈ పర్యటన ఒక సూచిక. నా పర్యటనలో భాగంగా, నేను మే 12వ తేదీ నాడు కొలంబోలో జరిగే ఇంటర్ నేషనల్ వేసాక్ డే ఉత్సవాలలో పాల్గొంటాను. ఆ సందర్భంగా బౌద్ధ ఆధ్యాత్మిక నాయకులు, పండితులు మరియు వేదాంతులతో సంభాషణ జరుపుతాను. ప్రెసిడెంట్ శ్రీ మైత్రిపాల సిరిసేన, ప్రధాని శ్రీ రాణిల్ విక్రమసింఘె లతో పాటు ఈ ఉత్సవాలలో పాలుపంచుకోవడం నాకు దక్కిన గౌరవంగా భావిస్తున్నాను. భారతదేశం మరియు శ్రీ లంక ల మధ్య బౌద్ధ వారసత్వం విషయంలో నెలకొన్నటువంటి అత్యంత దృఢమైన బంధాలలో ఒక బంధాన్ని నా పర్యటన ముందుకు తీసుకురానుంది. 2015 లో నేను జరిపిన శ్రీ లంక పర్యటనలో, యునెస్కో ప్రపంచ వారసత్వ ప్రదేశం, శతాబ్దాల తరబడి ప్రముఖ బౌద్ధ కేంద్రంగా అలరారుతున్నటువంటి అనురాధపుర ను సందర్శించే అవకాశం నాకు లభించింది. ఈ సారి, కందీ లో టెంపుల్ ఆఫ్ సాక్రెడ్ టూత్ రెలిక్ గా ప్రసిద్ధిగాంచిన పూజ్య శ్రీ దలాద మలిగవా ను దర్శించుకొనే విశేషమైన అవకాశాన్ని కూడా అందుకోబోతున్నాను. కొలంబోలో నా యాత్ర గంగరామయ్య దేవాలయంలోని సీమ మలకా ను సందర్శించడంతో ఆరంభం అవుతుంది. అక్కడ నేను సంప్రదాయ జ్యోతి ప్రజ్వలన కార్యక్రమంలో పాలుపంచుకొంటాను. నేను ప్రెసిడెంట్ మైత్రిపాల సిరిసేన తోను, ప్రధాని శ్రీ రాణిల్ విక్రమసింఘె తోను, ఇంకా ఇతర ప్రసిద్ధ మాననీయ వ్యక్తులతోను భేటీ అవుతాను. శ్రీ లంక లోని డికోయా ఆసుపత్రిని నేను ప్రారంభించబోతున్నాను. ఈ ఆసుపత్రిని భారతదేశం అందించిన ఆర్థిక సహాయంతో నిర్మించడమైంది. అక్కడ భారత సంతతికి చెందిన తమిళ సముదాయంతో నేను ముచ్చటిస్తాను. శ్రీ లంక నుండి సోషల్ మీడియా లో నేను మరిన్ని సంగతులు పంచుకొంటాను. శ్రీ లంకలో నా కార్యక్రమాలన్నీ ‘Narendra Modi Mobile App’ లో ప్రత్యక్ష ప్రసారం అవుతాయి. ఆ యాప్ కు మీరు అనుసంధానమై, వాటిని చూడవచ్చు.’’
ఫోనీ తుఫాను సంబంధిత స‌న్నాహాల‌ స‌మీక్ష కోసం నిర్వహించిన ఉన్న‌త స్థాయి స‌మావేశాని కి అధ్య‌క్ష‌త‌ వహించిన ప్ర‌ధాన మంత్రి

ఫోనీ తుఫాను సంబంధిత స‌న్నాహాల‌ ను స‌మీక్షించ‌డం కోసం ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న ఒక‌ ఉన్న‌త స్థాయి స‌మావేశాన్ని ఈ రోజు న నిర్వహించడం జ‌రిగింది. ఈ స‌మావేశానికి కేబినెట్ సెక్ర‌ట‌రీ, ప్ర‌ధాన మంత్రి కి ప్రధాన కార్య‌ద‌ర్శి, ప్ర‌ధాన మంత్రి కి అద‌న‌పు ప్రధాన కార్య‌ద‌ర్శి, హోం శాఖ కార్య‌ద‌ర్శి, ఇంకా పిఎంఒ మరియు ఐఎండి, ఎన్‌ డిఆర్ఎఫ్‌, ఎన్‌ డిఎంఎ త‌దిత‌ర సంస్థల లోని సీనియ‌ర్ అధికారులు హాజరయ్యారు. తుఫాను ప‌య‌నించ‌గ‌ల మార్గాన్ని గురించి, ఈ సంద‌ర్భం గా ప్ర‌ధాన మంత్రి దృష్టి కి తీసుకురావడమైంది; అలాగే, ప్ర‌స్తుతం సాగుతున్నటువంటి ముంద‌స్తు జాగ్ర‌త్త‌ల ను గురించి, చేప‌డుతున్నటువంటి స‌న్నాహ‌క చ‌ర్య‌లను గురించి కూడా ఆయన కు వివరించడమైంది. వీటి లో భాగం గా చాలిన‌న్ని వ‌న‌రులను సమకూర్చుకోవడం; సాయుధ బలగాలు మరియు ఎన్‌డిఆర్ఎఫ్ ల నుండి బృందాల ను మోహ‌రించడం; త్రాగునీటి స‌దుపాయాన్ని కల్పించడం; విద్యుత్తు, ఇంకా టెలికాం సేవ‌లపై ప్రభావం పడితే గనక ఆ సేవలను పున‌రుద్ధ‌రించడం కోసం సహకారిక వ్య‌వ‌స్థ లను అందుబాటు లో వుంచుకోవడం వంటివి ఉన్నాయి. రూపుదాల్చుతున్న‌ స్థితిగ‌తుల‌ ను స‌మీక్షించిన అనంత‌రం, కేంద్ర ప్రభుత్వం లోని సీనియర్ అధికారుల ను ప్ర‌భావిత రాష్ట్రాల అధికారుల తో ఎప్ప‌టిక‌ప్పుడు స‌న్నిహిత స‌మ‌న్వ‌యాన్ని ఏర్ప‌ర‌చుకోవలసిందిగాను, నివార‌క చ‌ర్య‌ల ను తీసుకోవ‌డం కోసం మ‌రియు అవ‌స‌రపడిన మేరకు ర‌క్ష‌ణ, స‌హాయ‌క కార్య‌క‌లాపాల కు సంబంధించిన దీటైన చ‌ర్యల ను తీసుకోవ‌లసిందిగాను ప్రధాన మంత్రి ఆదేశించారు.
శాస్త్ర విజ్ఞానం మ‌రియు సాంకేతిక విజ్ఞాన రంగంలో స‌హ‌కారానికి భార‌త‌దేశం మ‌రియు కెన‌డా ల మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

శాస్త్ర విజ్ఞానం మ‌రియు సాంకేతిక విజ్ఞాన రంగంలో స‌హ‌కారానికి గాను కెన‌డా తో ఒక అవ‌గాహ‌నపూర్వ‌క ఒప్పందానికి (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎమ్ఒయు భార‌త‌దేశంలో మ‌రియు కెన‌డా లో ప‌రిశోధ‌న మ‌రియు అభివృద్ధి (ఆర్ & డి) సంస్థ‌ల‌కు, విద్యా సంస్థ‌ల‌కు మ‌ధ్య శాస్త్ర సంబంధ స‌హ‌కారాన్ని పెంపొందించ‌డానికి ఒక యంత్రాంగాన్ని స‌మ‌కూర్చి, త‌ద్వారా తోడ్ప‌ాటును అందిస్తుంది. ముఖ్యాంశాలు: • కెన‌డా కు చెందిన నేచుర‌ల్ సైన్సెస్ అండ్ ఇంజినీయరింగ్ రీసర్చ్‌ కౌన్సిల్ (ఎన్ఎస్ఇఆర్ సి) తో శాస్త్ర విజ్ఞాన మ‌రియు సాంకేతిక విజ్ఞాన విభాగం కుదుర్చుకొన్న ఒక ఎమ్ఒయు లో భాగంగా భార‌త‌దేశం, కెన‌డా ల మ‌ధ్య ప‌రిశోధ‌న మ‌రియు అభివృద్ధి సంబంధిత స‌హ‌కారానికి గాను ఒక వినూత్న‌మైన న‌మూనా ను ఆచ‌ర‌ణ‌ లోకి తీసుకువ‌స్తారు. • ఈ ఎమ్ఒయు లో భాగంగా భార‌త‌దేశం, కెన‌డా ల‌లో బ‌హుళ విభాగాల‌లో ప‌రిశోధ‌న సంబంధిత భాగ‌స్వామ్యాల‌ను ప్రోత్స‌హించ‌డం కోసం ఇండియా-కెన‌డా సెంట‌ర్ ఫ‌ర్ ఇన్నోవేటివ్ మ‌ల్టీ డిసిప్లిన‌రీ పార్ట్‌న‌ర్ శిప్ టు అక్సల‌రేట్ క‌మ్యూనిటీ ట్రాన్స్‌ఫ‌ర్మేష‌న్ అండ్ స‌స్‌టైన‌బిలిటి (ఐసి-ఐఎమ్‌పిఎసిటిఎస్‌) కార్య‌క్ర‌మానికి మ‌ద్ద‌తును అందిస్తారు. • శాస్త్ర విజ్ఞానం మ‌రియు సాంకేతిక విజ్ఞానం అండ‌దండ‌ల‌తో ప‌రిష్కార మార్గాల‌ను సూచించ‌డం ద్వారా ప‌రిశోధ‌న మ‌రియు అభివృద్ధి ప‌థ‌కాలు సామాజిక ప‌రివ‌ర్త‌న‌ను వేగ‌వంతం చేయ‌డం పైన దృష్టిని సారిస్తాయి. • ఇందులో భాగం పంచుకొనే వాటిలో భార‌త‌దేశం మ‌రియు కెన‌డా ల‌కు చెందిన శాస్త్ర విజ్ఞాన సంస్థ‌లు, విద్యా సంస్థ‌లతో పాటు ప‌రిశోధ‌న మరియు అభివృద్ధి సంబంధిత ప్ర‌యోగ‌శాల‌లు కూడా ఉంటాయి. • ప‌ర‌స్ప‌ర స‌హ‌కారానికి గాను గుర్తించిన రంగాల‌లో భ‌ద్ర‌మైన మ‌రియు స్థిర‌మైన మౌలిక స‌దుపాయాలు, స‌మ‌గ్ర జ‌ల నిర్వ‌హ‌ణ వంటివి ఉంటాయి. • ఇది భార‌త‌దేశానికి మ‌రియు కెన‌డాకు చెందిన శాస్త్ర విజ్ఞాన సంస్థ‌లు, శాస్త్రవేత్త‌లు మ‌రియు ప్ర‌త్యేక నిపుణుల మ‌ధ్య సంబంధాల‌ను ఏర్పాటు చేసి వాటిని బ‌ల‌ప‌ర‌చ‌డానికి, అంతేకాకుండా సంస్థాగ‌త నెట్ వ‌ర్క్ ను అభివృద్ధి ప‌ర‌చ‌డానికి సాయ‌ప‌డుతుంది. పూర్వ‌రంగం: 2005 న‌వంబ‌ర్ లో భార‌త‌దేశం మ‌రియు కెన‌డా ల మ‌ధ్య కుదిరిన శాస్త్ర విజ్ఞాన మ‌రియు సాంకేతిక విజ్ఞాన స‌హ‌కార పూర్వ‌క అంత‌ర్ ప్ర‌భుత్వ ఒప్పందానికి త‌రువాయిగా ఈ ఎమ్ఒయు ను కుదుర్చుకోవ‌డ‌మైంది.
మనుషుల ను దొంగ‌చాటు గా త‌ర‌లించ‌డాన్ని అడ్డుకోవడం లో ద్వైపాక్షిక స‌హ‌కారాని కి సంబంధించి భారతదేశాని కి మరియు మ‌య‌న్మార్ కు మ‌ధ్య సంత‌కాలైన ఎంఒయు కు ఆమోదం తెలిపిన మంత్రిమండ‌లి

మనుషుల ను దొంగ‌చాటు గా త‌ర‌లించ‌డాన్ని అడ్డగించడం, బాధితుల ను విడిపించడం మరియు వారి ని వారి స్వ‌దేశాని కి పంపించే కార్యకలాపాల లో ద్వైపాక్షిక స‌హ‌కారం అంశం పై భారతదేశాని కి మరియు మ‌య‌న్మార్ కు మ‌ధ్య ఒక అవ‌గాహ‌నపూర్వ‌క ఒప్పంద పత్రాని (ఎంఒయు)కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు ల‌క్ష్యాల లో: • ఉభయ దేశాల మ‌ధ్య స్నేహ బంధాన్ని బ‌లోపేతం చేయ‌డం తో పాటు, మనుషుల అక్ర‌మ దొంగ‌చాటు గా త‌ర‌లించ‌డాన్ని అడ్డగించడం, బాధితుల ను విడిపించడం మరియు వారి ని వారి స్వ‌దేశాని కి పంపించే కార్యకలాపాల లో ద్వైపాక్షిక స‌హ‌కారాన్ని పెంపొందించుకోవ‌డం; • మాన‌వుల దొంగ‌చాటు త‌ర‌లింపు ను దాని అన్ని రూపాల లోను అడ్డుకోవ‌డం కోసం సహకారాన్ని పెంపొందించుకోవడం మ‌రియు అటువంటి కార్య‌క‌లాపాల బారిన‌ ప‌డిన వారిని కాపాడటం, ఇంకా వారి కి అవ‌స‌ర‌మైనటువంటి స‌హాయాన్ని అందించ‌డం; • రెండు దేశాలలోను మనుషుల అక్రమ తరలింపు నకు పాల్పడే వారు మరియు వ్య‌వ‌స్థీకృత నేర ముఠాల కు విరుద్ధం గా ద‌ర్యాప్తు ను మ‌రియు విచార‌ణ‌ ను వేగ‌వంతం గా జ‌రిగేటట్టు చూడ‌టం; • వ్య‌క్తుల ను అక్ర‌మం గా త‌ర‌లించ‌డాన్ని నిరోధించ‌డం కోసం సంబంధిత సంస్థ‌ల తో మ‌రియు మంత్రిత్వ శాఖ‌ల తో క‌ల‌సి వ్యూహాల ను అమ‌లు చేయ‌డం తో పాటు వ‌ల‌స‌, ఇంకా స‌రిహ‌ద్దు ప్రాంతాల లో తీసుకొనే నియంత్ర‌ణ చ‌ర్య‌ల కు సంబంధించిన స‌హ‌కారాన్ని బ‌లోపేతం చేయ‌డం; • మాన‌వుల అక్ర‌మ త‌ర‌లింపు ను అడ్డ‌గించేందుకు కృషి చేయడం లో భాగం గా కార్య సమూహాల ను/టాస్క్ ఫోర్స్ ను ఏర్పాటు చేయ‌డం; • మ‌నుషుల ను అడ్డ‌దారిన త‌ర‌లించే వారి మ‌రియు ఆ విధం గా త‌ర‌లింపున‌ కు లోనైన వారి యొక్క గణాంకాల ను సిద్ధం చేసి, భారతదేశం మరియు మయన్మార్ లలోని నిర్దుష్ట కేంద్ర బిందువుల ద్వారా భ‌ద్ర‌మైనటువంటి మ‌రియు గోప్య‌మైనటువంటి ప‌ద్ధ‌తుల లో ఆదాన ప్ర‌దానాలు చేసుకోవ‌డం; • ఉభ‌య దేశాల లో సంబంధిత ఏజెన్సీల కోసం సామ‌ర్ధ్య నిర్మాణ కార్య‌క్ర‌మాల ను నిర్వహించడం; • అక్ర‌మ త‌ర‌లింపున‌ కు గురి అయిన బాధితుల‌ ను ర‌క్షించ‌డం, వారి ని విడిపించడం, వారి ని ఏకీకృత పరచి, స్వ‌దేశాని కి పంపించ‌డం కోసం ఉద్దేశించిన‌టువంటి ప్రామాణిక సంచాలన ప్రక్రియ ను ఖరారు చేసి ఆ ప్రక్రియ ను అమలులోకి తీసుకు రావడం.. భాగాలు గా ఉంటాయి. పూర్వ‌రంగం: వ్యక్తుల ను అక్ర‌మం గా స‌రిహ‌ద్దులు దాటించ‌డం జాతీయ స్థాయి లో, అంత‌ర్జాతీయ స్థాయి లో జటిల సమస్య అయిపోయింది. ఇది ఒక సంక్లిష్ట‌ స్వ‌భావాన్ని క‌లిగివుండటం తో దేశీయ, ప్రాంతీయ మ‌రియు అంత‌ర్జాతీయ స్థాయిల లో దీనిని ఎదుర్కొనేందుకు ఒక బ‌హుళ పార్శ్విక వ్యూహాన్ని అమ‌లు చేయ‌వలసినటువంటి అవసరం ఏర్ప‌డింది. వ్య‌క్తుల ను అడ్డ‌దారి న దేశాల ఎల్ల‌ల‌ ను త‌ర‌లించే కార్య‌క‌లాపాల ను అరికట్టాలంటే అంత‌ర్జాతీయ స‌హ‌కారం, స‌మ‌న్వ‌యం అత్య‌వ‌స‌రం అయిపోయాయి. భారతదేశం మరియు మయన్మార్ ల స‌రిహ‌ద్దు ప్రాంత నియంత్ర‌ణ ఏజెన్సీ లు మరియు కమ్యూనికేశన్ తాలూకు విభిన్న సంస్థల మధ్య స‌హ‌కారాన్ని ప‌టిష్ట ప‌ర‌చ‌డం అనేవి వ్య‌క్తుల త‌ర‌లింపు నిరోధం లో ప్రాంతీయ సమన్వయాన్ని ప్రోత్సహించగల ప్రభావశీల ఉప‌క‌ర‌ణాలు కాగ‌లుగుతాయి.
జాతీయ పంచాయతీ రాజ్ దినం నాడు ప్రజలకు శుభాకాంక్ష లు తెలిపిన ప్రధాన మంత్రి

జాతీయ పంచాయతీ రాజ్ దినం సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుబాకాంక్షలు తెలిపారు. పంచాయతీ లు అనేవి భారతదేశ ప్రజాస్వామ్యానికి మూలస్తంభాలు గా ఉన్నాయి అని ఆయన అన్నారు. ప్రధాన మంత్రి ఒక ట్వీట్ లో – ‘‘మీ అందరి కి జాతీయ పంచాయతీ రాజ్ దినం తాలూకు అనేకానేక శుభకామన లు. పంచాయతీ లు భారతీయ ప్రజాస్వామ్యాని కి ఆధార స్తంభాలు గా ఉన్నాయి. పంచాయతీ ల బలం లోనే న్యూ ఇండియా యొక్క సమృద్ధి ఇమిడి ఉంది. రండి, ఆత్మనిర్భర్ భారత్ నిర్మాణం లో మన పంచాయతీల ను మరింత ఎక్కువ శక్తిమంతం గా తీర్చిదిద్దేందుకు సంకల్పాన్ని తీసుకొందాం.’’ అని పేర్కొన్నారు.
కీల‌క మౌలిక రంగాల ప‌ని తీరును స‌మీక్షించిన ప్ర‌ధాన మంత్రి

బొగ్గు, విద్యుత్తు, గృహ నిర్మాణం, పిఎమ్‌జిఎస్ వై లు స‌హా కీల‌క‌మైన అవ‌స్థాప‌న రంగాలలో పురోగ‌తి క్ర‌మాన్ని ప్ర‌ధాన మంత్రి శ్రీ న‌రేంద్ర మోదీ గురువారం నాడు స‌మీక్షించారు. దాదాపు రెండున్న‌ర గంట‌ల పాటు జ‌రిగిన ఈ స‌మీక్ష స‌మావేశానికి భార‌త ప్ర‌భుత్వ అవ‌స్థాప‌న సంబంధిత‌ మంత్రిత్వ శాఖలలోని ఉన్నతాధికారులు, పిఎమ్ఒ మ‌రియు నీతి ఆయోగ్ ల‌కు చెందిన ఉన్న‌తాధికారులు హాజ‌ర‌య్యారు. నీతి ఆయోగ్ సిఇఒ ఈ స‌మావేశంలో ప్ర‌స్తావించిన మేరకు, ప‌లు రంగాల‌లో అసాధార‌ణ‌మైన ప్ర‌గ‌తి చోటు చేసుకొన్న‌ట్లు గుర్తించారు. ‘ప్ర‌ధాన మంత్రి గ్రామ్ స‌డ‌క్ యోజ‌న’ (పిఎమ్‌జిఎస్ వై) లో భాగంగా ల‌క్ష్యంగా పెట్టుకొన్న దాదాపు 1.45 ల‌క్ష‌ల జ‌నావాసాల‌లో 81 శాతం జ‌నావాసాల‌ను ఇంత వ‌ర‌కు అనుసంధానించ‌డం జ‌రిగింది. మిగిలివున్న జ‌నావాసాల‌ను నిర్ణీత కాలావ‌ధి లోప‌ల అనుసంధానించే దిశ‌గా ముందుకు సాగుతున్న‌ట్లు అధికారులు తెలిపారు. ఈ ప‌నిని పూర్తి చేయ‌డానికి అందుబాటులో ఉన్న వ‌న‌రుల‌ను ఏడాది పొడ‌వునా సర్వోత్తమమైన రీతిలో వినియోగించుకోవలసిందంటూ ప్ర‌ధాన మంత్రి సూచించారు. కేంద్ర బ‌డ్జెటు తేదీని ముందుకు జ‌ర‌ప‌డం ప‌నితీరును మ‌రింతగా మెరుగు ప‌ర‌చుకోవడానికి తోడ్ప‌డుతుంద‌న్న ఆశాభావాన్ని కూడా ఆయ‌న వ్యక్తం చేశారు. Meri Sadak App ద్వారా వచ్చినటువంటి ఫిర్యాదుల‌ను త్వరితగతిన ప‌రిష్క‌రిస్తున్న‌ విషయాన్ని అధికారులు ప్ర‌ధాన మంత్రి దృష్టికి తీసుకు వ‌చ్చారు. ఫిర్యాదుల‌ను క్షుణ్ణంగా విశ్లేషించాల‌ని, అలా చేయ‌డం వ‌ల్ల అవ‌స‌ర‌మైన చోట్ల‌ల్లా స‌కాలంలో ప‌రిష్కారపూర్వక చ‌ర్య‌ల‌ను తీసుకోవ‌డానికి వీలు పడుతుంద‌ని ఆయ‌న చెప్పారు. 2019 క‌ల్లా ప‌ల్లె ప్రాంతాల‌లో ఒక కోటి ఇళ్ళను నిర్మించాల‌న్న మార్గ సూచి దిశ‌గా నమోదవుతున్న పురోగ‌తిని ప్ర‌ధాన మంత్రి స‌మీక్షిస్తూ, ఈ విధ‌మైన గృహ నిర్మాణం ల‌బ్దిదారుల జీవితాల‌లో ప్రసరింపజేస్తున్న‌ స‌కారాత్మ‌క ప్ర‌భావాన్ని త‌గిన రీతిలో అధ్య‌య‌నం చేయాల‌న్నారు. ప్రధానంగా వారి జీవ‌న నాణ్య‌త‌ను మెరుగు ప‌ర‌చ‌డం పైన శ్ర‌ద్ధ తీసుకోవాల‌ని ప్ర‌ధాన మంత్రి చెప్పారు. బొగ్గు రంగ సమీక్ష సంద‌ర్భంగా అత్యాధునిక‌ సాంకేతికత అండ‌దండ‌ల‌తో భూగ‌ర్భ ప్రాంతాల‌లో గ‌నుల త‌వ్వ‌కంలోను మ‌రియు బొగ్గు నుండి గ్యాస్ ను ఉత్ప‌త్తి చేయ‌డంలోను స‌రికొత్త ప్ర‌య‌త్నాలు చేయవలసిందిగా ప్ర‌ధాన మంత్రి పిలుపునిచ్చారు. గ్రామీణ ప్రాంతాల‌కు విద్యుత్తు సౌక‌ర్యాన్ని మ‌రియు కుటుంబాల‌కు విద్యుత్తు సౌక‌ర్యాన్ని స‌మ‌కూర్చ‌డం కోసం నిర్దేశించుకొన్న ల‌క్ష్యాల‌ను సాధించే దిశ‌గా చోటు చేసుకొంటున్న పురోగ‌తి ని గురించి కూడా సంబంధిత అధికారులు ప్ర‌ధాన మంత్రి దృష్టికి తీసుకువ‌చ్చారు.
పర్యాటక రంగంలో సహకారాన్ని పటిష్టపరచుకోవడం కోసం భారతదేశం, కతర్ ల మధ్య ఎమ్ ఒ యు కు మంత్రిమండలి ఆమోద ముద్ర

పర్యాటక రంగంలో సహకారాన్ని బలపరచుకోవడం కోసం ఉద్దేశించిన ఒక అవగాహనపూర్వక ఒప్పంద పత్రం (ఎమ్ ఒ యు) పై సంతకాల ప్రతిపాదనకు మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఎమ్ ఒ యు ప్రధాన లక్ష్యాలు ఈ కింది విధంగా ఉన్నాయి: 1) పర్యాటక రంగంలో పరస్పర ప్రయోజనాల కోసం దీర్ఘకాలిక సహకారానికి అనువైన పరిస్థితులను కల్పిచడం. 2) పర్యాటకానికి సంబంధించిన ప్రావీణ్యం, ప్రచురణలు, సమాచారం మరియు గణాంకాలు పరస్పరం మార్పిడి చేసుకోవడం. 3) కార్యక్రమాల మార్పిడి, ప్రచారం, ఇంకా ప్రకటనల సంబంధిత సామాగ్రి, ప్రచురణలు, ఫిలిమ్స్, ప్రసార మాధ్యమాలలో పర్యాటక ఉత్పత్తుల మార్కెటింగ్, ప్రోత్సాహం ద్వారా సహకారాన్ని పెంపొందింపచేయడం. 4) రెండు వైపులా పర్యాటకాన్ని ప్రోత్సహించడానికి టూర్ ఆపరేటర్లు, ప్రసార మాధ్యమాలు, ఒపీనియన్ మేకర్స్ పర్యటనలకు రంగం సిద్ధం చేయడం. 5) ఇరు దేశాలలోను పర్యాటక రంగాలు, టూర్ ఆపరేటర్లు, ట్రావెల్ ఏజెంట్లు, ఇంకా ఇతరత్రా టూరిజానికి సంబంధించి ప్రైవేటు రంగంలోని సంస్థలు మరియు బ్యూరోల మధ్య సహకారాన్ని పెంపొందింపచేయడం. 6) పర్యాటక రంగంలో పెట్టుబడులు పెట్టేటట్లుగా ప్రభుత్వ, ప్రైవేటు రంగాలను ప్రోత్సహించడం. భారత దేశానికి పర్యాటక వనరుగా కతర్ పేరు తెచ్చుకుంటోంది (2015 లో కతర్ నుండి ఇంచుమించుగా 6,313 మంది పర్యాటకులు భారత దేశానికి విచ్చేశారు). వైద్య పర్యాటకానికి సంబంధించి భారత దేశానికి కతర్ మంచి మార్కెట్ గా ఉంది. అంతేగాకుండా ఈ రంగంలో భారత దేశానికి కతర్ నుండి విస్తృత అవకాశం లభించనుంది. ఈ ప్రవర్ధమాన మార్కెట్ నుండి టూరిస్టుల రాక మెరుగుపడడంలో కతర్ తో ఎమ్ ఒ యు ప్రముఖ పాత్రను పోషించగలదు.
మాతృభాష లో వైద్య విద్య బోధన మొదలవడం పట్ల అభినందనల ను వ్యక్తం చేసిన ప్రధాన మంత్రి

లో వైద్య విద్య బోధన హిందీ లో ఆరంభం కావడం పట్ల ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ఈ చరిత్రాత్మకమైనటువంటి ప్రస్థానం లక్షల కొద్దీ విద్యార్థుల ను వైద్యాన్ని వారి యొక్క మాతృ భాష లో అభ్యసించేందుకు సశక్తులను గా చేయడం తో పాటు దేశం లో ఒక సకారాత్మకమైన పరివర్తన ను తీసుకు వస్తుంది అని ప్రధాన మంత్రి అన్నారు. అంతేకాక, ఇది విద్యార్థుల కు అవకాశాల తాలూకు అనేకమైన ద్వారాల ను తెరుస్తుంది అని కూడా ఆయన అన్నారు. హోం శాఖ మంత్రి శ్రీ అమిత శాహ్ చేసిన ఒక ట్వీట్ ను ప్రధాన మంత్రి తాను ఒక ట్వీట్ లో శేర్ చేస్తూ, అందులో – ‘‘వైద్య విద్య రంగం లో జరిగినటువంటి శుభారంభం దేశం లో ఒక పెద్ద సకారాత్మకమైన మార్పు ను తీసుకురాబోతోంది. దీని వల్ల లక్షల కొద్దీ విద్యార్థులు వారి భాష లో చదువుకోగలుగుతారు, అంతేకాకుండా వారికి అవకాశాలు అనేకం లభిస్తాయి కూడాను.’’ అని పేర్కొన్నారు.
వ్యవ‌సాయ శాస్త్రవేత్త‌ల నియామ‌క మండ‌లి (ఎఎస్ఆర్‌బి) పున‌ర్నిర్మాణానికి ఆమోదం తెలిపిన మంత్రివ‌ర్గం

వ్యవ‌సాయ శాస్త్రవేత్త‌ల నియామ‌క మండ‌లి (ఎఎస్ఆర్‌బి) పున‌ర్ నిర్మాణ ప్ర‌తిపాద‌న‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: ఇకనుంచి ఎఎస్ఆర్‌బి ముగ్గురు స‌భ్యుల‌కు బ‌దులు న‌లుగురు స‌భ్యుల‌తో ప‌ని చేస్తుంది. ఇందులో ఒక ఛైర్ ప‌ర్స‌న్ తో పాటు, ముగ్గురు స‌భ్యులు ఉంటారు. ఎఎస్ఆర్‌బి ప‌ద‌వీ కాలం.. మూడు సంవ‌త్స‌రాల పాటు గాని, స‌భ్యుల‌కు 65 సంవ‌త్స‌రాల వ‌య‌స్సు వ‌చ్చే వ‌ర‌కు గాని, ఏది ముందు అయితే అది.. గా ఉంటుంది. స్వ‌తంత్ర ప్ర‌తిప‌త్తి, గోప్య‌త‌, జ‌వాబుదారుత‌నం, ఇంకా దీటైన ప‌నితీరు ల‌కు గాను ఎఎస్ఆర్‌బి ని ఐసిఎఆర్ నుంచి వేరుప‌ర‌చ‌డం జ‌రుగుతుంది. అంతేకాకుండా, ఎఎస్ఆర్‌బి ని వ్య‌వ‌సాయం, రైతుల సంక్షేమ మంత్రిత్వ శాఖ లో భాగంగా ఉన్న వ్య‌వ‌సాయ ప‌రిశోధ‌న ఇంకా విద్య విభాగం (డిఎఆర్ఇ)కి అనుబంధం చేస్తారు. ఎఎస్ఆర్‌బి యొక్క బ‌డ్జెట్ హెడ్ ను కూడా ఐసిఎఆర్ నుండి వేరు ప‌ర‌చి, డిఎఆర్ఇ లో భాగంగా ఏర్పాటు చేస్తారు. అలాగే, ఎఎస్ఆర్‌బి కి స‌చివాల‌యం లో త‌న‌కంటూ సొంత అడ్మినిస్ట్రేటివ్ స్టాఫ్ తో పాటు స్వ‌తంత్ర‌మైన ప‌రిపాల‌న సంబంధ నియంత్రణ కూడా ద‌క్కే అవ‌కాశం ఉంది. ప్ర‌భావం: ఎఎస్ఆర్‌బి ప‌నితీరును వేగ‌వంతం చేయ‌డంలో ఒక ఛైర్ ప‌ర్స‌న్ తో పాటు ముగ్గురు స‌భ్యుల‌ తో కూడిన మండ‌లి తోడ్ప‌డుతుంది. భ‌ర్తీ ప్ర‌క్రియ త్వ‌రిత‌గ‌తిన సాగ‌డంలో ఇది తన అండ‌దండ‌ల‌ను అందిస్తుంది. త‌ద్వారా వ్య‌వ‌సాయ‌దారుల స‌ముదాయానికి, మొత్తం మీద వ్య‌వ‌సాయ రంగానికి ప్ర‌యోజ‌నం చేకూరుతుంది. పైపెచ్చు, దేశంలో వ్యవసాయ విద్య, వ్యవసాయ పరిశోధనకు కృషి చేస్తున్న ఐసిఎఆర్ లో వివిధ శాస్త్రీయ ప‌ద‌వుల‌కు ప్ర‌తిభావంతులైన శాస్త్రవేత్తల నియామక ప్ర‌క్రియ‌ లో మ‌రింత పార‌ద‌ర్శ‌క‌త్వానికి, ద‌క్ష‌త‌ కు కూడా ఈ మండలి పెద్ద పీట వేస్తుంది.
ప్రధాన మంత్రి శ్రీ నరేంద్ర మోదీ తో సింగపూర్ ఉప ప్రధాని శ్రీ థర్మన్ షణ్ముగరత్నమ్ భేటీ

ప్రధాన మంత్రి శ్రీ నరేంద్ర మోదీ ని సింగపూర్ ఉప ప్రధాని శ్రీ థర్మన్ షణ్ముగరత్నమ్ ఈ రోజు కలుసుకొన్నారు. సింగపూర్ పూర్వ అధ్యక్షుడు ఎస్.ఆర్. నాథన్ కన్నుమూత పట్ల సింగపూర్ ప్రజలకు ప్రధాన మంత్రి శ్రీ నరేంద్ర మోదీ తన సంతాపాన్ని ఈ సందర్భంగా తెలియజేశారు. సింగపూర్ తన గొప్ప పుత్రులలో ఒకరిని కోల్పోయిందని ప్రధాన మంత్రి అన్నారు. శ్రీ షణ్ముగరత్నమ్ వేరు వేరు ద్వైపాక్షిక సహకార సంబంధ కార్యక్రమాలు ఏ స్థాయిలో ఉన్నదీ, మరీ ముఖ్యంగా నైపుణ్యాల వృద్ధి మరియు స్మార్ట్ సిటీ ల రంగాలలో పురోగతి ఎలా ఉన్నదీ ప్రధాన మంత్రి కి సంక్షిప్తంగా వివరించారు. ప్రధాన మంత్రి శ్రీ నరేంద్ర మోదీ 2015 నవంబరు లో సింగపూర్ ను తాను సందర్శించినప్పుడు ఆ పర్యటన విజయవంతం అయిన విషయాన్ని చెబుతూ, ఆ పర్యటన ద్వారా ద్వైపాక్షిక సహకారం “వ్యూహాత్మక భాగస్వామ్యం” స్థాయికి ఎదిగిందంటూ గుర్తుకుతెచ్చుకున్నారు. సింగపూర్ ప్రధాని శ్రీ లీ సియన్ లూంగ్ త్వరలో భారతదేశ సందర్శనకు తరలి రావడం గురించి తాను ఎంతో ఆసక్తితో ఎదురుచూస్తున్నానని కూడా ప్రధాన మంత్రి శ్రీ మోదీ అన్నారు.
జర్మనీ కిఫెడరల్ చాన్స్ లర్ గా ఎన్నికైన శ్రీ ఓలాఫ్ శోల్ట్ జ్ కు అభినందన లు తెలిపిన ప్రధానమంత్రి

ప్రధాన మంత్రి శ్రీ నరేంద్ర మోదీ జర్మనీ కి ఫెడరల్ చాన్స్ లర్ గా ఎన్నికైన శ్రీ ఓలాఫ్ శోల్ట్ జ్ కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘జర్మనీ కి ఫెడరల్ చాన్స్ లర్ గా ఎన్నికైనందుకు @OlafScholz గారికి ఇవే నా హృదయ పూర్వక అభినందన లు. భారతదేశాని కి, జర్మనీ కి మధ్య వ్యూహాత్మక భాగస్వామ్యాన్ని మరింత గా బలపరచడం కోసం ఆయన తో కలసి సన్నిహితంగా పని చేసే అవకాశం లభిస్తుందని నేను ఆశపడుతున్నాను.’’ అని పేర్కొన్నారు.
సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా (ఎస్ఇబిఐ) కి మరియు యూరోపియన్ సెక్యూరిటీస్ అండ్ మార్కెట్స్ అథారిటీ కి మధ్య అవగాహనపూర్వక ఒప్పందానికి ఆమోదం తెలిపిన మంత్రివర్గం

యూరోపియన్ సెక్యూరిటీస్ అండ్ మార్కెట్స్ అథారిటీ (ఇఎస్ఎమ్ఎ) తో పరస్పర సహకారం కోసం సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా (ఎస్ఇబిఐ) ఒక అవగాహనపూర్వక ఒప్పందాన్ని (ఎమ్ఒయు) కుదుర్చుకోవడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు సహకారపూర్వక సర్దుబాటులను ఒక ముందస్తు షరతు గా విధించే అవకాశం ఉంది. అవేమిటంటే, యూరోపియన్ యూనియన్ లోని క్లియరింగ్ మెంబర్స్ లేదా ట్రేడింగ్ వెన్యూస్ కు క్లియరింగ్ సేవలను అందించడం కోసం భారతదేశంలో ఏర్పాటై, సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా పర్యవేక్షణలో ఉన్న సెంట్రట్ కౌంటర్ పార్టీస్ (సిసిపి స్) ను ఇఎస్ఎమ్ఎ గుర్తించాలి; అలాగే, కవర్ డ్ సిసిపి స్ ఇప్పటికే అనుసరిస్తున్న పద్ధతులను పర్యవేక్షించేందుకు ఇఎస్ఎమ్ఎ కు తగిన సాధనాలను సమకూర్చడం జరుగుతుంది.
ఎమ్ఎస్ఎమ్ఇ లు మణిపుర్ లో ఒక లక్ష ఉద్యోగాల ను కల్పించడాన్ని ప్రశంసించిన ప్రధాన మంత్రి

ఎమ్ఎస్ఎమ్ఇ లు మణిపుర్ లో ఒక లక్ష ఉద్యోగాల ను కల్పించడాన్ని ప్రధాన మంత్రి శ్రీ నరేంద్ర మోదీ ప్రశంసించారు. మణిపుర్ ముఖ్యమంత్రి శ్రీ ఎన్. బీరేన్ సింహ్ ట్వీట్ కు ప్రధాన మంత్రి జవాబు ఇస్తూ – ‘‘శభాష్ మణిపుర్! రాష్ట్ర ప్రగతి ని వర్ధిల్లజేసేందుకు గాను ఎమ్ఎస్ఎమ్ఇ రంగం యొక్క బలాన్ని వినియోగించుకొనే ఈ మంచి పని ని ఇలాగే ఇకపైనా కొనసాగించవలసింది.’’ అని పేర్కొన్నారు.
పరీక్షల యోధుల అంతర్ దృష్టి పైన మరియు పిపిసి లో క్రియాశీల భాగస్వామ్యం పైన ఆనందాన్ని వ్యక్తం చేసిన ప్రధాన మంత్రి

‘పరీక్షా పే చర్చా’ (పిపిసి) కార్యక్రమాన్ని గురించి ఒడిశా లోని జెఎన్ వి ఢెంకానాల్ విద్యార్థిని కుమారి శివాంగి తన అభిప్రాయాల ను వెల్లడించడం పై నవోదయ విద్యాలయ సమితి (ఎన్ విఎస్) చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ ప్రతిస్పందించారు. ఎన్ విఎస్ చేసిన ఒక ట్వీట్ కు ప్రధాన మంత్రి ప్రతిస్పందిస్తూ – ‘‘పరీక్ష ల తాలూకు ఒత్తిడి ని అధిగమించడానికి అనుసరించదగ్గ మార్గాల గురించి #ExamWarriors వద్ద నుండి అనేకమైన ఆసక్తిదాయక అంతర్ దృష్టుల ను నేను అందుకొంటున్నాను. భారతదేశం నలుమూల నుండి ఈ విధమైన క్రియాశీల భాగస్వామ్యం వ్యక్తమవుతుండడం చూసి నాకు ఆనందం కలుగుతోంది.’’ అని పేర్కొన్నారు.